
1. [bookmark: _Toc536615892][bookmark: _Toc16517562]VISPĀRĪGĀ INFORMĀCIJA
1.1. Informācija par Pasūtītāju:
	Nosaukums
	Pārtikas drošības, dzīvnieku veselības un vides zinātniskais institūts “BIOR” (turpmāk – Institūts vai Pasūtītājs)

	Nodokļu maksātāja kods
	90009235333

	Juridiskā adrese
	Lejupes iela 3, Rīga, LV-1076

	Tālrunis
	+371 67620526

	E-pasts
	bior@bior.lv


1.2. [bookmark: _Ref416985111]Pasūtītāja kontaktpersona:
	Par iepirkuma priekšmetu un iepirkuma norisi:
	Institūta Juridiskās nodaļas juriskonsulte Baiba Skuja,
tālrunis +371 25707411, e-pasts: baiba.skuja@bior.lv


1.3. Iepirkuma identifikācijas numurs – BIOR 2026/33.
1.4. Piemērotā iepirkuma procedūra – Publisko iepirkumu likuma 9. panta kārtībā veikts iepirkums.
1.5. Saskaņā ar Publisko iepirkumu likuma 39. panta pirmo daļu, piedāvājumi konkursā ir iesniedzami tikai ELEKTRONISKI, izmantojot Iepirkumu uzraudzības biroja interneta vietnē pieejamās EIS e-konkursu apakšsistēmu. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
1.6. Līguma izpildes laiks un vieta norādīta nolikuma 3. pielikumā “Iepirkuma līguma projekts”.
1.7. Visa aktuālā informācija par iepirkumu, tajā skaitā nolikums un atbildes uz ieinteresēto piegādātāju jautājumiem, ir pieejama Elektronisko iepirkumu sistēmas (turpmāk - EIS) e-konkursu apakšsistēmā Pasūtītāja profilā https://www.eis.gov.lv/EKEIS/Supplier/Organizer/399, šī iepirkuma sadaļā. Atbildes uz ieinteresēto piegādātāju jautājumiem Pasūtītājs nosūta piegādātājam, kas uzdevis jautājumu, un ievieto EIS Pasūtītāja profilā https://www.eis.gov.lv/EKEIS/Supplier/Organizer/399 šī iepirkuma sadaļā.
1.8. Papildu informāciju ieinteresētais piegādātājs var pieprasīt atbilstoši Publisko iepirkumu likuma 9. panta sestās daļas prasībām.
1.9. Piegādātājs — fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
1.10. Saziņa starp Pasūtītāju un ieinteresētajiem piegādātājiem iepirkuma procedūras ietvaros saskaņā ar Publisko iepirkumu likuma 38. panta trešās, ceturtās, sestās un astotās daļas nosacījumiem atkarībā no Pasūtītāja izvēles. Saziņas dokumentā ietver iepirkuma procedūras nosaukumu un identifikācijas numuru. 
1.11. Paziņojums par nolikumu vienlaikus tiek publicēts Iepirkumu uzraudzības biroja interneta vietnē www.iub.gov.lv.
1.12. Lejupielādējot iepirkuma dokumentus, ieinteresētais piegādātājs uzņemas atbildību sekot līdzi iepirkuma komisijas sniegtajai papildu informācijai, kas tiek publicēta EIS Pasūtītāja profilā https://www.eis.gov.lv/EKEIS/Supplier/Organizer/399, šī iepirkuma sadaļā.
1.13. Iegūto personu datu apstrāde un uzglabāšana tiek nodrošināta atbilstoši 2016. gada 27. aprīļa Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām, citiem normatīvajiem aktiem un iepirkuma līguma noteikumiem.
2. [bookmark: _Toc16517563]INFORMĀCIJA PAR IEPIRKUMA PRIEKŠMETU
2.1. [bookmark: _Toc520966371][bookmark: _Toc536615894]Iepirkuma priekšmets ir laboratorisko izmeklējumu pakalpojumu (turpmāk – pakalpojums) nodrošināšana, saskaņā ar nolikuma 2. pielikumu „Tehniskais un finanšu piedāvājums” (turpmāk – Piedāvājums).
CPV kods: pamata iepirkuma priekšmets: 71900000-7 (Laboratorijas pakalpojumi).
Iepirkuma priekšmets ir sadalīts 2 (divās) daļās: 
	Nr. p. k.
	Daļas nosaukums
	CPV kods

	Iepirkuma 1. daļa
	Augsnes, grunts un kūdras testēšana
	71900000-7

	Iepirkuma 2. daļa
	Ūdens, notekūdens, virszemes ūdens un tehniskā ūdens testēšana
	71900000-7


2.2. Pretendents var iesniegt piedāvājumu par visu iepirkuma apjomu vai par atsevišķu iepirkuma daļu. 
2.3. Pretendents var iesniegt tikai vienu piedāvājuma variantu.
2.4. Līguma darbības termiņš ir 12 (divpadsmit) mēneši no līguma abpusējas parakstīšanas dienas.
2.5. Iepirkuma paredzamā līgumcena ir 39 000,00 EUR bez PVN. Iepirkuma 1. daļa: - 13 000,00 bez PVN; 2. daļa – 26 000,00 EUR bez PVN. 
3. [bookmark: _Toc16517564]PRETENDENTU IZSLĒGŠANAS NOTEIKUMI
3.1. Izslēgšanas noteikumu pārbaude tiek veikta Publisko iepirkumu likuma 9. panta astotajā un devītajā daļā un Starptautisko un Latvijas Republikas nacionālo sankciju likuma 11.1 pantā noteiktajā kārtībā.
3.2. Pasūtītājs, pamatojoties uz Publisko iepirkumu likuma 42. pantu, attiecina likuma 42. panta otrās daļas 1., 2. un 3. punktā noteiktos izslēgšanas noteikumus uz personām, kurām pretendentā ir izšķiroša ietekme uz līdzdalības pamata normatīvo aktu par koncerniem izpratnē un attiecina likuma 42. panta pirmās daļas 1., 2. un 11. punktā noteiktos izslēgšanas iemeslus uz pretendenta patieso labuma guvēju. Ja attiecībā uz minētajām personām konstatēts kāds no attiecīgajiem izslēgšanas iemesliem, pretendents tiek izslēgts no dalības iepirkuma procedūrā.
3.3. Ja informācija par pretendenta patiesā labuma guvēju nav publiski pieejama, pretendents kopā ar piedāvājuma dokumentiem iesniedz apliecinājumu brīvā formā, ka pretendenta patiesā labuma guvējam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tajā skaitā, ka uz pretendenta patiesā labuma guvēju neattiecas 2022. gada 8. aprīļa Eiropas Komisijas Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5.k panta 1.punkta b) apakšpunktā minētie apstākļi.
4. [bookmark: _Toc16517565]KVALIFIKĀCIJAS PRASĪBAS PRETENDENTIEM UN IESNIEDZAMIE DOKUMENTI
	4.1. Pretendents atbilst šādām prasībām:
	4.2. Lai pierādītu atbilstību Pasūtītāja noteiktajām prasībām, pretendents iesniedz šādus dokumentus:

	4.1.1. Pretendents ir iepazinies un piekrīt nolikuma noteikumiem; 
	4.2.1. Pretendenta parakstīts pieteikums dalībai iepirkumā atbilstoši nolikuma 1. pielikumam „Pretendenta pieteikums dalībai iepirkumā “Laboratorisko izmeklējumu pakalpojumu nodrošināšana” ID. Nr. BIOR 2026/33)” (turpmāk arī – pieteikums):
4.2.1.1. ja pieteikumu paraksta pretendenta pilnvarotā persona, pievieno pretendenta izdotu pilnvaru, vai tās apliecinātu kopiju;
4.2.1.2. ja piedāvājumu iesniedz ārvalstīs reģistrēts pretendents, pievieno dokumentu, kas apliecina pretendenta pārstāvja, kurš paraksta piedāvājumu, paraksta (pārstāvības) tiesības;
4.2.1.3. ja piedāvājumu iesniedz personu grupa, pieteikumam pievieno informāciju par personu grupas dalībniekiem un pretendentu grupas pilnvaroto pārstāvi, kā arī katras personas atbildības sadalījumu;

	4.1.2. Pretendents ir reģistrēts Komercreģistrā, Valsts ieņēmumu dienesta reģistrā vai līdzvērtīgā komercdarbību reģistrējošā iestādē ārvalstīs, ja to paredz normatīvie akti;
	4.2.2. Pasūtītājs pārbauda pretendenta atbilstību nolikuma 4.1.2. apakšpunkta prasībām, iegūstot informāciju publiskajās datu bāzēs. Ārvalstīs reģistrēts pretendents iesniedz kompetentas attiecīgās valsts institūcijas izsniegtu dokumentu, kas apliecina, ka pretendents ir reģistrēts atbilstoši attiecīgās valsts normatīvo aktu prasībām.
Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā (nolikuma 1. pielikums „Pretendenta pieteikums dalībai iepirkumā “Laboratorisko izmeklējumu pakalpojumu nodrošināšana” ID. Nr. BIOR 2026/33”) norāda kompetento iestādi attiecīgajā valstī, kas var apliecināt reģistrācijas faktu;

	4.1.3. Pretendentam pēdējo 3 (trīs) gadu laikā (un līdz piedāvājumu iesniegšanas termiņam) ir pieredze iepirkuma priekšmetam līdzvērtīgu laboratorisko izmeklējumu pakalpojumu nodrošināšanā (pretendents, kurš attiecīgajā jomā darbojas mazāk nekā 3 (trīs) gadus, pierāda savu pieredzi par attiecīgo periodu);
	4.2.3. Pieredzes apraksts, kurā skaidri un nepārprotami ir norādīta pretendenta pieredze par vismaz 3 (trīs) noslēgtu līgumu izpildi iepirkuma priekšmetam līdzvērtīgu laboratorisko izmeklējumu pakalpojumu nodrošināšanu šādā tabulā*:
	Pasūtītāja nosaukums, Pasūtītāja kontaktpersona
(vārds, uzvārds, tālruņa numurs, e-pasts)
	Līguma īss apraksts
(nodrošinātie pakalpojumi)
	Līguma darbības termiņš
(datums no, līdz)

	
	
	

	
	
	

	
	
	


*Pasūtītājs var pieprasīt iesniegt atsauksmi vai skaidrojumu par jebkuru no norādītajiem līgumiem;

	4.1.4.	Pretendenta laboratorija ir akreditēta atbilstoši standartam LVS EN ISO/IEC 17025:2018 “Testēšanas un kalibrēšanas laboratoriju kompetences vispārīgās prasības” vai ekvivalentam standartam.
	4.2.4.	Pasūtītājs pārbauda pretendenta atbilstību noteikumu 4.1.4. apakšpunkta prasībām, iegūstot informāciju Latvijas Nacionālā akreditācijas biroja datu bāzē. Ārvalstīs reģistrēts pretendents iesniedz kompetentas attiecīgās valsts institūcijas izsniegtu dokumentu vai norāda hipersaiti, kurā atrodama informācija, kas apliecina atbilstību nolikuma 4.1.4. apakšpunkta prasībām.

	4.1.5.	Pretendenta nosakāmo rādītāju metodes ir akreditētas vai validētas atbilstoši standartam LVS EN ISO/IEC 17025:2018 “Testēšanas un kalibrēšanas laboratoriju kompetences vispārīgās prasības” vai ekvivalentam standartam.
	4.2.5.	Pretendents iekļauj apliecinājumu nolikuma 1. pielikumā „Pretendenta pieteikums dalībai iepirkumā „Laboratorisko izmeklējumu pakalpojumu nodrošināšana” ID. Nr. BIOR 2026/33”.


5. [bookmark: _Toc317768931][bookmark: _Toc317769056][bookmark: _Toc520966373][bookmark: _Toc864461][bookmark: _Toc16517566]PRETENDENTA PIEDĀVĀJUMS, TĀ NOFORMĒŠANAS, IESNIEGŠANAS UN ATVĒRŠANAS KĀRTĪBA
5.1.	Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja interneta vietnē (www.iub.gov.lv). 
5.2.	Saskaņā ar Publisko iepirkumu likuma 39. panta pirmo daļu, piedāvājumi konkursā ir iesniedzami tikai ELEKTRONISKI, izmantojot Iepirkumu uzraudzības biroja interneta vietnē pieejamās EIS e-konkursu apakšsistēmu. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
5.3.	Iesniedzot piedāvājumu, pretendents pilnībā atzīst visus nolikumā, t.sk. tā pielikumos un formās, kuras ir ievietotas EIS e-konkursu apakšsistēmā https://www.eis.gov.lv/EKEIS/Supplier/Organizer/399 šī iepirkuma sadaļā, ietvertos nosacījumus.
5.4.	Piedāvājums jāiesniedz elektroniski EIS e-konkursu apakšsistēmā https://www.eis.gov.lv/EKEIS/Supplier/Organizer/399, ievērojot šādas pretendenta izvēles iespējas:
5.4.1.	izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
5.4.2.	elektroniski aizpildāmos dokumentus, elektroniski sagatavojot ārpus EIS e-konkursu apakšsistēmas un, augšupielādējot sistēmas attiecīgajās vietnēs, aizpildītas PDF formātā, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību iepirkuma dokumentācijas prasībām un formu paraugiem);
5.4.3.	elektroniski (PDF formas veidā) sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
5.5.	Sagatavojot piedāvājumu, pretendents ievēro, ka:
5.5.1.	pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2013 (vai vēlākas programmatūras versijas) rīkiem lasāmā formātā;
5.5.2.	iesniedzot piedāvājumu, dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
5.6.	Piedāvājumu sagatavo latviešu valodā. Citā valodā sagatavotiem piedāvājuma dokumentiem pievieno pretendenta apliecinātu tulkojumu latviešu valodā.
5.7.	Piedāvājumā iekļautie dokumenti ir skaidri salasāmi un bez labojumiem vai ar 04.09.2018. Ministru kabineta noteikumiem Nr. 558 „Dokumentu izstrādāšanas un noformēšanas kārtība” atrunātā kārtībā veiktajiem labojumiem.
5.8.	Pretendents nedrīkst veikt izmaiņas EIS Pasūtītāja profilā https://www.eis.gov.lv/EKEIS/Supplier/Organizer/399 šī iepirkuma sadaļā publicēto veidlapu struktūrā.
5.9.	Pretendenta piedāvājums ir sadalīts 2 (divās) daļās: „Atlases dokumenti” un „Tehniskais un finanšu piedāvājums”.
5.10.	Piedāvājuma daļā „Atlases dokumenti” ir iekļauti nolikuma 4.2.1.-4.2.5. apakšpunktā norādītie dokumenti.
Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus dokumentus vai daļu no tiem, kas apliecina tā atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas jau ir tā rīcībā, vai pieejama publiskajās datubāzēs.
5.11.	Ja pretendents pakalpojuma sniegšanai plāno piesaistīt apakšuzņēmējus vai balstās uz citu personu iespējām, lai apliecinātu, ka pretendenta kvalifikācija atbilst nolikumā izvirzītajām kvalifikācijas prasībām, pretendents piedāvājumam papildus iesniedz:
5.11.1.	visu iesaistīto apakšuzņēmēju[footnoteRef:1] sarakstu, kur norāda: apakšuzņēmēja nosaukumu, reģistrācijas numuru, katram apakšuzņēmējam nododamo darbu veidu un apjomu un to līdzatbildību iepirkuma līguma izpildē;  [1:  t.sk. apakšuzņēmēju, kura sniedzamo pakalpojumu vērtība ir vismaz 10 000 euro. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Publisko iepirkumu likuma 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.] 

5.11.2.	vienošanos ar apakšuzņēmēju, apakšuzņēmēja apliecinājumu vai citu pierādījumu par nepieciešamo resursu nodošanu pretendenta rīcībā;
5.11.3.	kompetentas attiecīgās valsts institūcijas izsniegtu dokumentu, kas apliecina, ka apakšuzņēmējs ir reģistrēts atbilstoši attiecīgās valsts normatīvo aktu prasībām (šis noteikums attiecas tikai uz ārvalstīs reģistrētu apakšuzņēmēju). Pasūtītājs pārbauda Latvijā reģistrēta apakšuzņēmēja reģistrācijas faktu, iegūstot informāciju publiskajās datu bāzēs.
5.12.	Ja pretendents ir piegādātāju apvienība vai personālsabiedrība, tad pretendents piedāvājumam pievieno apliecinājumu vai vienošanos, ka gadījumā, ja piegādātāju apvienība tiks noteikta par uzvarētāju iepirkumā, tā pirms iepirkuma līguma noslēgšanas pēc savas izvēles izveidojas atbilstoši noteiktam juridiskam statusam (normatīvajos aktos noteiktajā kārtībā reģistrē pilnsabiedrību ar pilnu atbildību katram no biedriem vai komandītsabiedrību) vai noslēdz sabiedrības līgumu, vienojoties par apvienības dalībnieku atbildības sadalījumu. Piegādātāju apvienība (personālsabiedrība) pirms iepirkuma līguma noslēgšanas iesniedz Pasūtītājam vienu sabiedrības līguma eksemplāru (oriģinālu vai kopiju).
5.13. Piedāvājuma daļā „Tehniskais un finanšu piedāvājums” ir iekļauts tehniskais un finanšu piedāvājums. Sagatavojot tehnisko un finanšu piedāvājumu, ievēro:
5.13.1. tehniskā un finanšu piedāvājuma formu atbilstoši nolikuma 2.pielikumam “Tehniskais un finanšu piedāvājums”;
5.13.2. cenu norāda bez pievienotās vērtības nodokļa euro (EUR), ietverot visus ar pakalpojuma sniegšanu saistītos Pasūtītāja izdevumus, izņemot paraugu transportēšanas izdevumus;
5.13.3. norādot cenu, norāda ne vairāk kā divus ciparus aiz komata.
5.14. Pretendents kopā ar piedāvājuma dokumentiem iesniedz apliecinājumu par neatkarīgi izstrādātu piedāvājumu saskaņā ar nolikuma 4. pielikuma “Apliecinājums par neatkarīgi izstrādātu piedāvājumu (forma)” formu.
5.15. Piedāvājumu var iesniegt līdz datumam un laikam, kas norādīts EIS e-konkursu apakšsistēmā https://www.eis.gov.lv/EKEIS/Supplier/Organizer/399, šī iepirkuma sadaļā.
5.16. Iesniegtos piedāvājumus iepirkuma komisija atver EIS e-konkursu apakšsistēmā elektroniski tūlīt pēc piedāvājumu iesniegšanas termiņa beigām datumā un laikā, kas norādīts EIS e-konkursu apakšsistēmā https://www.eis.gov.lv/EKEIS/Supplier/Organizer/399, šī iepirkuma sadaļā. 
5.17. Piedāvājumu atvēršana notiek, izmantojot Iepirkuma uzraudzības biroja interneta vietnē pieejamos rīkus piedāvājumu elektroniskai atvēršanai.
5.18. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
5.19. Piedāvājumu vērtēšanu un lēmumu pieņemšanu iepirkumu komisija veic slēgtā sēdē.
5.20. Iepirkumā iesniegtie piedāvājumi ir Pasūtītāja īpašums un netiek atdoti atpakaļ pretendentiem.
5.21. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus.
5.22. Ja piedāvājums saturēs kādu no 5.21. punktā minētajiem riskiem, tas netiks izskatīts.
6. [bookmark: _Toc16517567][bookmark: _Toc317768935][bookmark: _Toc317769060]PIEDĀVĀJUMU IZVĒLES KRITĒRIJS
6.1. [bookmark: _Toc16517568]Iepirkuma komisija izvēlas saimnieciski visizdevīgāko piedāvājumu ar zemāko cenu, kas atbilst nolikuma un tā pielikumu prasībām. Tā kā sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājumu izvēlē, Pasūtītājs, lai izvēlētos saimnieciski visizdevīgāko piedāvājumu, piedāvājumu salīdzināšanai un izvērtēšanai izmanto tikai cenu.
6.2. Ja vērtēšanas procesā tiek konstatēts, ka vismaz divi vai vairāki pretendenti, kuriem piešķiramas līguma slēgšanas tiesības, piedāvā vienādu cenu, tad uzvarētājs tiks noteikts, veicot izlozi, uz kuru tiks uzaicināti tie pretendenti, kuru piedāvājumu cenas ir vienādas. Gadījumā, ja kāds no uzaicinātajiem pretendentiem neieradīsies uz izlozi iepirkumu komisijas norādītajā termiņā, izloze notiks bez attiecīgā pretendenta klātbūtnes.
7. IEPIRKUMA LĪGUMS
7.1. Pasūtītājs slēgs ar izraudzīto pretendentu iepirkuma līgumu (nolikuma 3. pielikums “Iepirkuma līguma projekts”) Publisko iepirkumu likuma 60. panta pirmajā, otrajā, trešajā un ceturtajā daļā noteiktajā kārtībā, pamatojoties uz iepirkuma komisijas lēmumu.
7.2. Ja izraudzītais pretendents pēc Pasūtītāja uzaicinājuma atsakās slēgt līgumu vai 10 (desmit) dienu laikā neiesniedz Pasūtītājam no savas puses parakstītu līgumu, iepirkuma komisija ir tiesīga izvēlēties nākamo saimnieciski visizdevīgāko piedāvājumu ar zemāko cenu. Ja arī nākamais izraudzītais pretendents atsakās slēgt līgumu vai 10 (desmit) dienu laikā neiesniedz Pasūtītājam no savas puses parakstītu līgumu, iepirkuma komisija pieņem lēmumu pārtraukt iepirkumu.
8. [bookmark: _Toc317768936][bookmark: _Toc317769061][bookmark: _Toc520966376][bookmark: _Toc536615899][bookmark: _Toc16517569]IEPIRKUMA KOMISIJAS TIESĪBAS UN PIENĀKUMI
8.1. [bookmark: _Toc317768937][bookmark: _Toc317769062]Iepirkuma komisijas tiesības:
8.1.1. izslēgt pretendentu, ja uz pretendentu attiecas nolikumā noteiktie izslēgšanas noteikumi;
8.1.2. noraidīt pretendenta piedāvājumu, ja pretendents nav ievērojis nolikumā noteiktās prasības;
8.1.3. pieprasīt, lai pretendents izskaidro savā piedāvājumā ietverto informāciju. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos;
8.1.4. labot aritmētiskās kļūdas pretendentu finanšu piedāvājumos, informējot par to pretendentus;
8.1.5. pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;
8.1.6. pretendentu kvalifikācijas (atlases) atbilstības pārbaudi, detalizētu tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, vienlaikus visos piedāvājumos pārbaudot tehniskā piedāvājuma vispārīgu atbilstību un aritmētiskās kļūdas attiecībā uz cenas noteikšanu;
8.1.7. izvēlēties nākamo visizdevīgāko piedāvājumu, ja izraudzītais pretendents atsakās slēgt iepirkuma līgumu ar Pasūtītāju.
8.2. Iepirkuma komisijas pienākumi:
8.2.1. nodrošināt iepirkuma procedūras norisi un dokumentēšanu;
8.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
8.2.3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par nolikumu;
8.2.4. vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīviem aktiem un šo nolikumu, izvēlēties piedāvājumu vai pieņemt lēmumu par iepirkuma procedūras izbeigšanu, neizvēloties nevienu piedāvājumu;
8.2.5. nodrošināt informācijas pieejamību EIS e-konkursu apakšsistēmā Pasūtītāja profilā https://www.eis.gov.lv/EKEIS/Supplier/Organizer/399 šī iepirkuma sadaļā gadījumā, ja tiek sniegtas atbildes uz jautājumiem par iepirkumu;
8.2.6. izslēgt pretendentu no turpmākās dalības iepirkumā, ja uz pretendentu attiecas Publisko iepirkumu likuma 9. panta astotās daļas noteikumi.
9. [bookmark: _Toc520966377][bookmark: _Toc536615900][bookmark: _Toc16517570]PRETENDENTA TIESĪBAS UN PIENĀKUMI
9.1. [bookmark: _Toc317768938][bookmark: _Toc317769063]Pretendenta tiesības:
9.1.1. apvienoties grupā ar citiem pretendentiem un iesniegt vienu kopēju piedāvājumu;
9.1.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
9.1.3. pārsūdzēt iepirkuma komisijas pieņemto lēmumu Publisko iepirkumu likuma 9. panta 23. daļas noteiktajā kārtībā, ja pretendents uzskata, ka ir aizskartas tā tiesības vai ir iespējams šo tiesību aizskārums.
9.2. Pretendenta pienākumi:
9.2.1. sagatavot piedāvājumu atbilstoši nolikuma prasībām;
9.2.2. iesniegt tikai vienu piedāvājumu variantu;
9.2.3. sniegt patiesu informāciju par savu kvalifikāciju un piedāvājumu;
9.2.4. sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai, iepirkuma komisijas norādītajā termiņā;
9.2.5. segt visas izmaksas, kas saistītas ar piedāvājumu sagatavošanu un iesniegšanu;
9.2.6. līdz piedāvājuma iesniegšanas termiņa beigām sekot līdzi informācijai par iepirkuma norisi EIS e-konkursu apakšsistēmā Pasūtītāja profilā https://www.eis.gov.lv/EKEIS/Supplier/Organizer/399 šī iepirkuma sadaļā, ņemot vērā, ka Pasūtītājs nodrošina brīvu un tiešu elektronisku pieeju iepirkuma dokumentiem.
9.3. Izraudzītajam pretendentam jāparaksta iepirkuma līgums ne vēlāk kā 10 (desmit) darba dienu laikā pēc Pasūtītāja uzaicinājuma.
9.4. Ja izraudzītais pretendents neparaksta iepirkuma līgumu noteiktajā termiņā, Pasūtītājs to uzskata par atteikumu slēgt līgumu un ir tiesīgs slēgt līgumu ar pretendentu, kurš piedāvājis nākamo viszemāko cenu.
10. [bookmark: _Toc520966378][bookmark: _Toc536615901][bookmark: _Toc16517571]CITI NOTEIKUMI
10.1. Citi noteikumi attiecībā uz iepirkuma norisi, kas nav atrunāti šajā nolikumā, nosakāmi saskaņā ar Latvijas Republikā spēkā esošiem normatīvajiem aktiem. 
10.2. Nolikumam pievienoti šādi pielikumi: 
1. pielikums – Pretendenta pieteikums dalībai iepirkumā;
2. pielikums – Tehniskais un finanšu piedāvājums;
3. pielikums - Iepirkuma līguma projekts;
4. pielikums - Apliecinājums par neatkarīgi izstrādātu piedāvājumu (forma).

